
Puspusang makibaka upang ibagsak ang mamamatay-tao, tiraniko at 
traydor na rehimeng Duterte 
S Rodrigo Roa Duterte ang pangunahing kinatawan ng interes ng mga naghaharing-uri na pagsamantalahan at 


apihin ang mamamayang Pilipino. Ang mahaba at humahaba pang listahan ng mga krimen at pananagutan ni 
Duterte sa mamamayan ay patunay ng kanyang pagiging anti-mamamayan, makadayuhan at anti-demokratiko. 


Mula nang maupo si Duterte noong 
2016, puro buladas ang kanyang 
pangakong panlipunang pagbabago 
sa sambayanan. Higit na pagdurusa 
at malawakang kahirapan lamang ang 
idinulot ng pasistang paghahari ng 
rehimen. Walang kaparis ang kanyang 
pagiging pasista, korap at traydor. 
Tanda ng patuloy na pagkabulok ng 
lipunang malakolonyal at malapyudal 
ang kanyang tiranikong paghahari na 
higit na nagpasahol sa kalagayan ng 
mamamayang Pilipino. 


Imbes na tugunan ang krisis na 
nararanasan ng mamamayan, pasismo 
ang kanyang tugon at ipinatupad 
para. tapatan ang 5BsBpanawagan 
at kahingian para sa tunay na 


pagbabagong panlipunan. Sinabi ni 
Duterte na nagtagumpay ang kanyang 
gera kontra-iligal na droga subalit 
mga mahihirap ang pangunahing 
tinarget ng gerang ito na pumatay sa 
tinatayang 27,000 hanggang 30,000 
indibidwal mula pa noong 2016. Sa 
pag-uudyok ni Duterte naging palasak 
ang senaryong “nanlaban ang mga 
biktima upang maipatupad lamang 
ng Philippine National Police (PNP) at 
mga grupong vigilante na ala-Davao 
Death Squad na pagpatay. Samantala, 
walang napanagot na malalaking 
sindikato ng droga sa bansa. Ginamit 
ni Duterte ang gera kontra sa iligal na 
droga para solohin at pagharian ng 
kanyang pamilya at mga kasapakat 


ang operasyon ng malalaking drug 
syndicate sa bansa at mga kasosyong 
nasa Chinese drug syndicate o Chinese 
Triad. 


Kasinungalingan naman ang 
ipinangangalandakan ni Duterte na 
ginagalang niya ang karapatang tao. 
Sa pamamagitan naman ng kanyang 
dating DSSP Kapayapaan at ngayo'y JCP 
Kapanatagan, naglunsad ito ng gerang 
“kontra-terorismo”.  lIpinalasap ng 
rehimeng Duterte ang lupit ng kanyang 
todo-gera laban sa  nakikibakang 
mamamayan na ang pangunahing 
tinatarget ay mga sibilyan na tinatakang 
may kaugnayan sa armadong kilusan ng 
CPP-NPA at Bangsamoro, mga kritiko at 
oposisyunista. Ayon sa pinakahuling 

Ang KALATAS ang opisyal na pahayagan 
ng rebolusyonaryong mamamayan ng Timog 
Katagalugan. Pinapatnubayan ito ng Marxismo- 
Leninismo-Maoismo. Inilalathala ito ng Partido 
Komunista ng Pilipinas (MLM) at ng Bagong 
Hukbong Bayan ng Timog Katagalugan. 


Inaanyayahan ng pamatnugutan ang mga 
mambabasa na mag-ambag sa pagpapahusay 
ng. ating 53BsBpahayagan. Magpadala. ng 
mga komentaryo at mungkahi, balita at 
rebolusyonaryong karanasan ma maaaring 
ilathala sa ating pahayagan. Ito ay tumatanggap 


ng mga liham sa: 


O st.kalatas@gmail.com 
@ balikwastk.wordpress.com 


ulat, umaabot na sa 1,018,508 indibidwal ang naidokumentong mga biktima 
ng iba't ibang paglabag sa karapatang-tao mula noong maupo si Duterte 
noong Hulyo 2016 hanggang Disyembre 2020. Walang pakundangang 
iniutos nito ang pagdurog sa Marawi City at pagbomba sa pamayanan ng 
mga Lumad sa Mindanao. Naging talamak ang maramihang pagpatay, 
sapilitan at maramihang ebakwasyon, iligal na pang-aaresto, sapilitang 
pagpapasuko at walang habas na pambobomba sa ilalim ng kanyang 
paghahari. 


Sa Timog Katagalugan, isa sa pinakakarumaldumal na krimen ng 
rehimen ang naganap na “Bloody Sunday' noong Marso 7 na sabayang 
kumitil sa siyam na aktibista sa paraang Synchronized Enhanced 
Management of Police Operations. Hindi naglubay bagkus tumindi pa 
ang ginagawang paglabag ng AFP-PNP sa karapatan ng mamamayan sa 
ilalim ng kumpas at proteksyon ni Duterte sa pamamagitan ng Anti-Terror 
Law at anti-komunistang NTF-ELCAC. Hanggang ngayon ay hindi pa rin 
nakakamit ang hustisya para sa mga biktima habang lumalala pa ang 
kultura ng impyunidad sa bansa. 


Sa ilalim din ng paghahari ni Duterte, walang naganap na anumang 
makabuluhang pag-unlad sa kabuhayan ng mamamayan. Pinasahol lamang 
niya ang pagpapatupad ng neoliberalismo sa bansa. Walang ipinatupad na 
repormang agraryo at lalo lamang naghirap ang milyun-milyong magsasaka 
dahil sa mga ipinatupad na anti-mamamayang patakaran. Aabot sa P75- 
90 bilyon ang nalugi sa mga magsasaka sa palayan dahil sa pagbagsak ng 
presyo ng palay dulot ng pagdagsa ng imported na bigas sa bansa dahil sa 
Rice Tariffication Law. Samantala, inangkin nito ang coco levy fund sa mga 
magniniyog sa pamamagitan ng Coco Farmers and Industry Trust Fund Act. 


Higit na pasakit naman sa mamamayan ang idinulot ng TRAIN Law at 
CREATE Law ni Duterte na naging dahilan ng pagtaas ng presyo ng mga 
pangunahing bilihin habang milyun-milyong trabaho ang minasaker ng 
rehimen. Sa kasagsagan ng pandemyang COVID-19 noong 2020, umabot sa 
9.6 milyon manggagawang Pilipino ang nawalan at nabawasan ng trabaho. 
Umabot pa ito sa 10.5 milyon pagsapit ng Enero 2021. Apektado rin ang 
mahigit sa 1.6 milyong overseas Filipino workers na nawalan ng trabaho 
noon pang nakaraang taon dahil sa pandemya at napilitang bumalik sa bansa 
kahit na ayaw nila. 


Habang naghihirap ang mamamayang Pilipino, labis-labis naman 
ang pangungutang ni Duterte hindi para tugunan ang pangangailangan 
nila kundi para sa kanyang programang Build, Build, Build. Ilan sa mga 
kontrobersyal na inutang ng rehimen ay ang P12.2 bilyong Kaliwa Dam 
Project at ang North-South Railway Project. Sa kasalukuyan, aabot pa lang 
sa 11 proyekto ng tinakdang 100 flagship projects ni Duterte ang natatapos 
na pawang hindi rin mapapakinabangan ng mamamayan at babayaran pa 
nila ng malaki. 


Sa loob lamang ng limang taon, halos dumoble ang pampublikong utang 
ng Pilipinas mula P5.9 trilyon tungong P11.1 trilyon ngayong Hunyo 2021. 
Kalakhan dito'y hindi napakinabangan ng mamamayan at tiyak na napunta 
lamang sa korapsyon at bulsa ng pamilyang Duterte't mga kroni. 


Sa katunayan, walang kredibilidad ang kampanyang kontra-korapsyon 
ni Duterte dahil siya mismo ang pinakakorap. Ilan sa mga kwestyunableng 
pondong hawak mismo ni Duterte para sa operasyong paniktik ng Office 
of the President ay ang P250 milyon noong 2016 na tumaas nang siyam 
na beses tungong P2.25 bilyong sikretong badyet. Personal din niyang 
hinawakan ang P587 bilyong pondong para sa pagtugon sa pandemya. 
Malaking bahagi ng pondong ito ang hindi na ipinamahagi. Kailanman 
walang napanagot ang rehimen na mga upisyal na sangkot sa korapsyon na 
kalakha'y masusugid na alipores at tagasunod ni Duterte. Nagdudumilat 
ang pagiging peke ng kampanyang kontra-korapsyon ni Duterte. Walang 
kahihiyang ipinagtatanggol at inabswelto ni Duterte ang kriminal na 

kapabayaan ni DOH Secretary Duque at korapsyon sa DOH at 
iba pang ahensya ng gubyerno sa pagharap sa pandemya. 


Hindi lamang korap, taksil din si Duterte sa bayan. 
Nananatiling sagad-sa-buto ang kanyang pagiging traydor 
sa pagsasantabi at pagbabalewala sa tagumpay ng bansa 
sa Permanent Court of Arbitration ng United Nations 
Convention on the Law of the Sea upang maitaguyod 
lamang niya ang interes ng China sa mga teritoryo at 
karagatang saklaw ng Pilipinas sa exclusive economic zone 
nito sa West Philippine Sea. Kapalit ng pondo at pangakong 
ayuda't pamumuhunan ng China, isinuko ni Duterte ang 
soberanya at teritoryo ng Pilipinas sa WPS at ipinagkanulo 
ang pambansang interes ng bansa. 


Namamangka sa dalawang ilog si Duterte sa pagyukod 
sa imperyalistang China habang nananatiling nakatali siya sa 
imperyalismong US. Tuso niyang ginagamit ang kasunduan 
sa Visiting Forces Agreement (VFA) sa US upang kumuha 
ng papalaking ayudang militar sa gubyernong Biden at 
suhayan ang kanyang kontra-rebolusyonaryong gera laban 
sa mamamayang Pilipino. Buladas lamang ang kanyang 
pahayag at mga palabas na pagpapawalambisa sa VFA. Sa 
katunayan, higit pang pinagtibay ng rehimen ang nilalaman 
ng VFA matapos ang pagbisita ni US Defense Secretary Lloyd 
Austin Ill sa bansa. Nananatiling isang masunuring tuta 
si Duterte sa US at tiyak na hindi ito magbabago kahit na 
nakikipagmabutihan pa sya sa China. 


Minsan pang ipiniprisinta ni Duterte ang sarili sa 
imperyalismong US bilang pinakamatapat at maaasahang 
papet upang makapanatili sa kapangyarihan lampas sa 2022. 
Nagsisinungaling si Duterte na tutol siya sa pagkandidato 
bilang presidente ng kanyang anak na si Sara Duterte habang 
pailalim na itinutulak niya ang kandidatura nito. Samantala, 
hinahawan ni Duterte ang pagluklok kay Senador Bong Go 
bilang reserbang baraha't isang tau-tauhang presidente 
na katambal niya sa PDP-Laban ticket para sa eleksyon sa 
Mayo 2022. Walang kahihiyan at tusong ginagamit nya ang 
makinarya ng reaksyunaryong estado upang manipulahin at 
dayain ang resulta ng eleksyon. Nakapwesto sa COMELEC 
ang kanyang matatapat na tagasunod habang nakopo naman 
ng Smartmatic na kontrolado ng kroning si Dennis Uy ang 
kontrata para sa de-kompyuter na pagbilang ng boto. 


Sa kasalukuyan, nagpapatuloy ang kriminal na 
pagpapabaya ni Duterte sa kinakaharap na krisis 
pangkalusugan at panlipunang dulot ng pandemyang 
COVID-19. Nagpapatuloy ang palpak, pabaya at inutil na 
pagtugon ng rehimen sa pagharap sa pandemyang COVID-19 
na nagresulta sa pagkakasakit ng mahigit sa 1.6 milyong 
Pilipino at kumitil sa mahigit sa 27,000 Pilipino. 


Kasinungalingan ang itinatambol ng rehimen na 
nangunguna umano ang Pilipinas sa pandemic response 
sa Timog Silangang Asya. Sa katunayan, pinupuna ng UN 
at WHO ang kamay-na-bakal na pagharap sa pandemya 
sa ipinatutupad na militaristang lockdown sa halip na sa 
paraang medikal at siyentipiko. Di na nga masawata ang 
pagdami ng kaso ng COVID-19, ibayo pang sumahol ang 
paghihikahos ng sambayanan kasabay ng pagdami ng kaso 
ng paglabag sa karapatang tao sa bansa. Walang ginawang 
mass testing, malawakan at agresibong contact tracing at 


epektibong isolation and medication. Labis na iniasa ni 
Duterte sa bakuna ang paglaban sa nakamamatay na sakit na 
kalauna'y mahuhuli rin. Sa kasalukuyan, malayung-malayo 
pa ang rehimen sa tinatarget na 70 milyong mabakunahang 
Pilipino para makamit ang herd immunity sa bansa. Bukod 
dito, nananatiling walang sapat na ayuda ang mamamayan 
sa gitna ng pandemya at hindi pa rin natatanggap ng mga 
manggagawang pangkalusugan ang kanilang alawans, hazard 
pay at iba pang benepisyo. 


Kung susumahin, walang makabuluhang pagbabagong 
nakamit ang mamamayan sa ilalim ng paghahari ni Duterte. 
Higit lamang na sumahol ang kanilang kalagayan. Kaya't 
marapat lamang, sa nalalapit na pagtatapos ng pasistang 
paghahari ni Duterte, higit na magpursige ang mamamayan 
na kagyat na pabagsakin ang kanyang rehimen habang hindi 
pa siya bumababa sa kapangyarihan. Dapat siyang singilin at 
papanagutin sa kanyang mga krimen sa bayan. Kasama ang 
kanyang mga masugid na alagad at alipores at ang berdugong 
AFP-PNP, dapat silang isakdal para sa kanilang mga kasalanan 
at madugong rekord sa mamamayan. 


Upang ganap na maibagsak ang rehimeng Duterte, 
kailangang malawakan at puspusang maihiwalay siya 
bilang pangunahing nakikinabang sa burukrasya at 
pinakamasugid na tagapagtanggol ng naghaharing sistema 
ng malalaking kumprador at panginoong maylupa at papet 
ng imperyalismong US at China. Kailangang ilunsad ang 
malawak at masinsing pakikibakang masa sa kalunsuran at 
kanayunan at maisustine ang mga protestang masa sa lahat ng 
syudad, munisipalidad, komunidad, paaralan, pagawaan at mga 
tanggapan na nananawagan hanggang sa pagpapatalsik kay 
Duterte sa Malacafiang kahit sa gitna ng pandemya. 


Samantala, dapat na paigtingin ng Bagong Hukbong Bayan 
ang armadong pakikibaka sa kanayunan sa pamamagitan ng 
mas madalas na mga taktikal na opensibang patama sa ulo at 
katawan ng reaksyunaryong hukbo. Dapat na pakilusin ang 
mamamayan sa mga pakikibakang antipyudal at rebolusyong 
agraryo upang tugunan ang kanilang mga karaingan. Ang 
kumbinasyon ng mga pakikibaka sa kalunsuran at ng 
malaganap at masinsing pakikidigmang gerilya sa kanayunan 
ang magpapabilis sa panibagong pagkahinog ng krisis ng 
naghaharing sistema na lulundo sa tuluyang pagbagsak sa 
pasistang paghahari ni Duterte. 


Kailangang ituon ng mamamayan ang kanilang pakikibaka 
at pagkilos sa pagpapabagsak sa mismong sistemang 
malakolonyal at malapyudal na kinakatawan ng rehimeng 
Duterte sa pamamagitan ng demokratikong rebolusyong 
bayan. Dapat nilang ubos-kayang isulong at patindihin 
ang armadong pakikibaka sa buong kapuluan at hakbang- 
hakbang na itayo ang demokratikong gubyernong bayan 
na siyang tanging kaayusang tutugon sa pinakamalawak na 
demokratikong kahilingan at interes ng mamamayan. 


Tiyak na sa kalaunan ang pang-aapi at pagsasamantala ng 
rehimeng Duterte, imperyalismong US, China at lokal na mga 
naghaharing uri sa bansa ay wawakasan din ng mamamayan. 
Kailangan lamang na puspusin nila ang kanilang pakikibaka 
upang kamtin ang matagal na nilang inaasam na mas mahusay 
na sistemang panlipunang ganap na malaya, makatarungan at 
masagana. 


HULYO 2021 


3 KALATAS 


PANGUNAHING LATHALAIN 


Wakasan ang diktadurang paghahari ni Duterte! 


bos-kayang labanan at ipagwagi ang pakikibaka para ibagsak ang pasistang rehimeng Duterte. Sa Araw ng 

State of the Nation Address (SONA) ng tiranong si Duterte, nakahanda ang buong bayan na kalampagin ang 
bulok, korap, inutil at teroristang rehimen. Patuloy na kikilos ang buong bayan hanggang sa ganap na maibagsak 
si Duterte at wakasan ang kanyang diktadurang paghahari. 


Walang maaasahan ang sambayanang Pilipino sa taksil at kriminal na mamamatay-taong si Duterte. Limang 
taon niyang inihatid sa labis na kahirapan ang bayan. Sa ika-anim na SONA nito, ipinapanawagan ng mamamayan 


ang kanyang pagbagsak batay sa mga sumusunod: 


Krimen sa sangkatauhan ang napakaraming 

1 paglabag sa karapatang tao ng kanyang rehimen, 
kabilang ang maramihang pagpaslang sa ilalim ng 
kanyang gera kontra iligal na droga at gera laban 
sa nakikibakang mamamayan sa tabing diumano 
ng pagsupil sa komunismo at terorismo. 


Aabot sa 30,000 ang pinaslang ng rehimen sa kampanya 
nito laban sa iligal na droga at ginamit pa ito para itumba 
ang mga kalaban at karibal ng pamilyang Duterte sa 
negosyo sa iligal na droga. Karamihan sa mga biktima ay 
karaniwang mamamayang pinaghihinalaang adik o tulak ng 
droga. Pinalala nito ang kultura ng impyunidad dahil hindi 
nito pinapanagot ang PNP at AFP sa kabi-kabilang pagpatay 
at pang-aabuso sa kapangyarihan. 


Nagresulta sa samu't saring paglabag sa karapatang tao 
ang anti-komunistang gera ng rehimen kung saan naitala 
ang 63,774 iba't ibang kaso ng mga paglabag mula Enero 
2020 hanggang Disyembre 3, 2020 pa lamang. Sa gitna 
ng pandemyang COVID-19, naglunsad ng mga “kontra- 
insurhensyang” operasyong militar ang rehimen na 
sumaklaw sa 1,075 barangay ng 389 bayan o siyudad sa 
64 probinsya. Ipinalasap sa mamamayan ang terorismo 
ng estado at karahasan ng AFP-PNP sa anyo ng mga 
pagpaslang, pagpapahirap, pananakot, intimidasyon at 
walang patumanggang pambobomba at pagpapaulan ng 
bala sa kanilang mga komunidad. 


Hindi ligtas ang Timog Katagalugan (TK) lalo't itinuring 
ang rehiyon bilang isa sa mga hotspot ng pamamaslang ng 
estado. Noong Marso 7, naganap ang Bloody Sunday na 
kumitil sa buhay ng siyam na aktibista. Nagpapatuloy pa ang 


pamamaslang at iligal na pang-aaresto sa rehiyon hanggang 
sa kasalukuyan. Sa unang hati ng 2021, naitala ang 13 kaso 
ng ekstrahudisyal na pamamaslang, 48 kaso ng iligal na 
pang-aaresto, 3 kaso ng pagdukot, 2 kaso ng pambobomba 
sa mga komunidad at 4 kaso ng panliligalig (harassment) at 
sapilitang pagpapalayas sa mga komunidad. 


Traydor si Duterte at ibinenta ang bayan sa 
imperyalistang US at China. 


Si Duterte ang pangunahing bentador ng pambansang 
soberanya ng Pilipinas kung saan kusang isinuko niya ang 
West Philippine Sea (WPS) at ang soberanong karapatan 
ng Pilipinas dito sa China. Bingi siya sa hinaing ng 
mga mangingisda na paulit-ulit na inaatake, sinisiil at 
pinagkakaitan ng China ng huling isda sa naturang karagatan. 
Tinalikuran niya ang lehitimong laban ng bansa na igiit ang 
karapatang solong pakinabangan ang rekurso sa WPS nang 
ibasura niya ang naipanalong arbitrasyon ng Pilipinas sa 
Permanent Court of Arbitration sa ilalim ng United Nations 
Convention on the Law of the Sea. 


Samantala, higit na pinagtibay ang Visiting Forces 
Agreement at naging salalayan pa ito at iba pang mga 
kasunduang militar sa US. Patuloy na nakakatanggap si 
Duterte ng mga ayudang militar mula sa US, pinakahuli 
ang P183 milyong halaga ng armas noong Hunyo 22. Ayon 
sa kumpas ng US, ipinatupad ni Duterte ang mga anti- 
mamamayang gera at batas gaya ng JCP Kapanatagan at Anti- 
Terror Law (ATL) upang makakuha ng dagdag na kagamitang 
militar. 


Nagpapakatuta si Duterte sa dalawang among 
imperyalista kapalit ng bakuna, pondo, pautang at suporta 
sa kanyang diktadurang paghahari. 

Kriminal na pinabayaan ni Duterte ang mamamayan 
sa gitna ng pandemyang COVID-19. 


Palpak, pabaya at inutil ang rehimen sa pagharap sa 
pandemyang COVID-19 na nagresulta sa pagkakasakit 
ng mahigit 1.5 milyong Pilipino na kumitil na sa mahigit 
27 libong mga Pilipino. Sa umpisa pa lamang, hindi 
siya nagdeklara ng travel ban sa China, ang pinagmulan 
ng bayrus, at hinayaang lumaganap ang sakit nang 
pinahintulutang pumasok ang mga turistang Tsino sa loob 
ng bansa. Imbes na komprehensibo at siyentipikong mga 
solusyon para sansalain ang COVID-19, ipinataw niya ang 
militaristang lockdown na sa esensya'y pagpataw ng de 
facto martial law sa bansa. Ibinigay niya sa mga retiradong 
heneral ang pamamahala para labanan ang COVID-19 na 
nagresulta sa higit na pagdami ng mga kaso ng paglabag sa 
karapatang tao at arbitraryong pag-aresto sa mamamayan 
sa ngalan ng mga paglabag sa health protocol. Walang 
ipinatupad na mass testing, napakabagal ng contact 
tracing at pagpapabakuna. 


Hindi nagbigay ang rehimen ng sapat na ayuda sa 
mamamayang apektado ng pandemya. Pinatigil sa pag- 
aaral ang mga kabataan at walang aksyon sa laganap 
na disempleyo sa bansa. Nagawa pa nilang nakawin ang 
pondong nakalaan para sa pagtugon sa pandemya. 


4 Labis-labis ang pangungurakot ni Duterte sa 
kaban ng bayan para sa pagpapayaman ng 
kanyang pamilya at pambubusog sa kanyang mga 
kroni at mga berdugong heneral. 

Sa pondong pantugon sa COVID-19 na Bayanihan 1 at 
2 pa lamang, tinatayang P168.7 bilyon ang hindi nagastos 
at malamang na nakurakot sa P665.7 bilyong pinagsamang 
pondo ng programa. Naging palabigasan ang pandemya 
para sa mga kurakot ng mga opisyal sa mga ahensya ng 
PhilHealth, Department of Health, Department of Public 
Works and Highways, Department of Social Welfare and 
Development, Department of Education, Department of 
Labor and Employment, Department of Agriculture at 
Department of the Interior and Local Government. 


Maanomalya rin ang mga pondong inilaan sa NTF-ELCAC 
kagaya ng Barangay Development Program kung saan kagyat 
na kinuha ng AFP ang P19 bilyong pondo matapos ipanawagan 
ng mamamayang Pilipino ang pagtatanggal sa pondo ng 
NTF-ELCAC. Hindi nakinabang ang mga komunidad na nasa 
listahan nito, bagkus lalo lang naisailalim sa militarisasyon. 
Nalantad na ito ay gagamitin ng pangkating Duterte para sa 
manipulasyon ng boto at pandaraya sa eleksyong 2022. 


Mula nang maupo bilang presidente, tinatayang 
nadagdagan ang yaman ng mga Duterte. Upang pigilan ang 
pagkakalantad nito, brinaso ng rehimen na huwag ilabas 
ang Statement of Assets, Liabilities and Net Worth (SALN) 
ng pamilyang Duterte. Nagpakasasa rin ang mga heneral 
sa mga susing posisyon sa gubyerno at mga kroni sa mga 
proyektong Build, Build, Build. 


Isinadlak ni Duterte sa walang kaparis na 
kahirapan ang mamamayang Pilipino. 


Noong 2020 sa gitna ng pandemya, bumagsak nang 
16.746 ang gross domestic product (GDP) na tinaguriang 
pinakamatarik na pagbulusok ng ekonomiya sa loob ng 
apat na dekada. Lumobo ang utang ng Pilipinas na aabot 
sa P11.1 trilyon sa pagtatapos ng Mayo 2021. Kasabay 
nito ang mabilis na pagtaas ng presyo ng mga bilihin dulot 
ng isinabatas na TRAIN Law. Sumirit ang presyo ng mga 
produktong petrolyo, bigas, karne, gulay at iba pa. Lalupang 
nawalan ng hanapbuhay ang mamamayang Pilipino na 
umabot sa 12 milyon. 


Kasabay ng pagdarahop ng kalagayan ng mamamayan, 
niluwagan ni Duterte ang pagpasok ng mga dayuhang 
korporasyon ng mina at plantasyon na nang-aagaw sa lupain 
ng mga magsasaka at katutubo sa kanayunan. Nananatiling 
kontraktwal ang mga manggagawa -- sa TK pa lamang, 
may tinatayang 30,000 ang manggagawang kontraktwal 

at walang kaseguruhan sa trabaho. Walang hanapbuhay 
ang mga drayber dahil iniratsada ang jeepney phaseout 
sa gitna ng militaristang lockdown. Walang naghihintay 
na kabuhayan sa mga overseas Filipino workers (OFW) na 
napilitang bumalik sa bansa. 


Tahasang pinagkaitan ang mamamayang Pilipino ng 
tunay na mga repormang sosyo-ekonomiko nang talikuran 
ni Duterte ang usapang pangkapayapaan sa NDFP noong 
2017. Arbitraryong itinigil ni Duterte ang usapan sa gitna 
ng pagtalakay ng dalawang panig sa programa sa reporma 
sa lupa at pambansang industriyalisasyon sa ilalim ng 
Comprehensive Agreement on Socio-Economic Reforms 
(CASER). Pilit na itinatanggi ng rehimen na ang ugat ng 
armadong tunggalian sa bansa ay bunsod ng malawakang 
kahirapang ipinataw ng sistemang malakolonyal at 
malapyudal sa Pilipinas. 


6 Ipinataw niya ang kanyang pasistang diktadura 
sa bayan at nagpapakana pang maghari lagpas sa 
kanyang termino. 


Isinabatas ni Duterte ang ATL at ginawang sandata para 
usigin at atakehin ang mga aktibista, progresibo, kritiko, 
oposisyon at makabayang Pilipino sa ngalan diumano ng 
paglaban sa terorismo. Sinagpang niya ang pandemya 
upang ipataw ang di-deklaradong martial law sa anyo ng 
militaristang lockdown. Gamit ito, naghasik siya ng teror at 
lagim para supilin ang anumang lehitimong pakikibaka ng 
mamamayan. 


Sa pagtatapos ng kanyang termino at papalapit na 
eleksyong 2022, nagpapakana ang pangkating Duterte na 
makapanatili sa kapangyarihan. Kinasangkapan ni Duterte 
ang Kongreso para magpakanang iratsada ang isang 
pederalistang Konstitusyon kaalinsabay ng pagpapataw ng 
de facto martial law sa bansa. Ang garapal na pahayag ni 
Duterteng tumakbo bilang bise presidente sa eleksyong 
2022 at pagpili ng iluluklok na tau-tauhang presidente para 
makaiwas sa pananagutan at pag-uusig sa mga krimen niya sa 


bayan ay lalong nagpapasidhi sa galit ng mamamayan. 


Hindi na maatim ng mamamayan na mapalawig pa ang 
termino ng inutil, pahirap, at pasistang rehimen. Wala 
nang puwang para sa susunod pang termino ni Duterte o ng 
kanyang pangkatin. Kailangang magkaisa ang mamamayan 
para tutulan at labanan ang pakanang pagpapalawig ng 
kanyang paghahari. Kasabay nito, dapat ikonsentra ang lakas 
ng bayan upang usigin at panagutin si Duterte sa kanyang 
mga krimen sa bayan. 


Maaasahan ng Pilipino ang 


mamamayang 
rebolusyonaryong kilusan bilang natatanging sandigan nito 
para labanan ang rehimeng US-Duterte. Nasa unahan nila 


ang CPP-NPA-NDFP para idirehe ang pambansa 
demokratikong rebolusyon hanggang sa ganap na 
maibagsak ang pasistang diktadura ni Duterte. 


BALITANG TO | 


Ga Bi 


a 


I 


Inambus ng isang yunit ng Bienvenido Valleber 
Command (BVC)-BHB Palawan ang nag-ooperasyong 
tropa ng 3rd Marine Battalion Landing Team (MBLT) sa 
Sityo Kayasan, Barangay Nicanor Zabala, Roxas noong 
Hulyo 13, alas-12 ng tanghali. 


Naglalakad ang isang platun ng berdugong Marines 
nang pasabugan sila ng dalawang command detonated 
explosives. Dahil sa labis na kahihiyan, itinago ng 3rd 
MBLT ang siyam na patay sa kanilang hanay. 


Ayon kay Andrei Bon Guerrero, bagong tagapagsalita ng 
BVC-BHB Palawan, “Ipinakita ng BVC ang determinasyon 
nito na biguin ang ambisyon ng pasistang rehimeng US- 


Pasistang 3rd MBLT, inambus ng BHB Palawan 
“a8 Siyam na marines, patay! 


Duterte at lokal na burukratang si Jose Chavez Alvarez 
(JCA) na durugin ang armadong rebolusyon sa probinsya.” 


Bilang sagot sa opensiba ng BHB Palawan, 10 beses na 
nagpasabog ng bomba sa kabundukan ang pasistang tropa 
na nagdulot ng labis na takot at ligalig sa mga residente. 
Nasira ang sakahan, kabuhayan at iba pang ari-arian ng 
mga residente ng Sitio Kayasan. 


Kinondena ng BHB-Palawan ang desperadong hakbang 
ng mga pasistang militar. Ani Guerrero, lalo lamang nitong 
pinaaalab ang rebolusyonaryong diwa ng mga Pulang 
mandirigma upang tuluy-tuloy na biguin at labanan ang 
mga operasyong militar ng AFP. 

Ang marahas na RCSP at kampanyang pagpapasuko sa Mindoro 


S: pagkakaingin nagmumula ang pagkain at kalakal ng komunidad ni Mang Lito sa isang bayan sa Mindoro. Subalit 
sa nakaraang mga buwan, hirap silang ituloy ang pagkakaingin dahil sa mga sundalong tumitigil sa baryo. Naroon 


daw ang mga ito upang iligtas ang komunidad mula sa mga “teroristang NPA”. 


Pero hindi “ligtas” ang pakiramdam 
nina Mang Lito. Sa buong panahong 
naroon ang mga sundalo, araw-araw 


ang patawag sa kampo. Hinaharang 
ang mga papuntang kaingin. 
Mayroon ngang mga gumagawa 


ng kubeta't liguan, ngunit mas 
maraming nanggugulo at nananakit 
ng taumbaryo. Banta ng kumander ng 
mga pasista sa komunidad “sumuko't 
umamin kung nasaan ang mga NPA.” 


Panlilinlang, pananakot sa 
mamamayan 


Ang karanasan nina Mang Lito 
ay larawan ng retooled community 
support program operations (RCSPO) 
ng AFP-PNP sa isla ng Mindoro. 


Pinakete. ang Bs-RCSPO. bilang 
paghahatid serbisyo sa mga liblib na 
lugar na hindi naaabot ng gubyerno. 
Karaniwang aktibidad nito. 5B8ang 
pagtatayo ng mga pampublikong 
pasilidad, proyektong pangkabuhayan 
at misyong medikal na ipinatutupad 
sa tulong ng mga LGU at mga sibilyang 
institusyon. Kinaratulahan ng 203rd 
Brigade at lokal na Task Force to End 
Local Communist Armed Conflict 
(TF-ELCAC) sa Oriental at Occidental 
Mindoro ang RCSP sa isla na 
Convergence Caravan. 


Padron ang pagdadala ng caravan 
sa mga lugar na pinaglunsaran ng 
focused military operations (FMO). 


BAPA, 
IPINATAWAG RIN 
KAYO SA KAMPO? 


00, KALOY. 
MAGPALINIS 
DAW NG 
PANGALAN E. 


Halimbawa, noong Nobyembre 2019, 
nagkaroon ng caravan sa Barangay 
Panaytayan, Mansalay, Oriental 
Mindoro. Bago ito'y nag-operasyon 
ang laking-batalyong pwersa ng AFP 
at PNP sa baryo noong Agosto at 
Oktubre. Nag-caravan din sa San 
Jose, Magsaysay, Rizal at Calintaan 
sa Occidental Mindoro noong Marso 
2020 matapos ang panghahalihaw rito 
sa unang kwarto ng 2020. 


Bahagi ng Convergence Caravan 
ang mga seremonya kung saan 
bumabaha ang mga paninira sa 
rebolusyonaryong kilusan at huwad 
na pangako ng kaunlaran. Dumadalo 
sa mga pagtitipon na ito ang sugo ng 
203rd Brigade na si Lerma 'Liway' 
Bulaklak at dating tagapagsalita ng 
NTF-ELCAC na si Antonio Parlade. 
Dito ipinipresinta ang mga 'sumukong 
NPA' upang lumikha ng ilusyon na 
diumano'y marami nang sumukong 
Pulang mandirigma. Tinatakot ang 
mga surrenderee na “papatayin sila ng 
NPA dahil sumuko na sila.” 


Kalakhan ng mga target ng RCSPO 
ay mga komunidad ng mga Mangyan. 
Bukod sa huwad na gera kontra- 
terorismo, maitim ding layunin ng 
RCSPO ang pananakot at pagpapalayas 
sa mga pamayanan sa kabundukan 
para ibukas ang likas-yaman sa 
pandarambong ng mga dayuhan 
at burgesya kumprador para sa 


PAGDATING DUN, 
NPA PALA AKO?! 
SUKO DAW AKO?!! 


pagmimina at mga proyektong pang- 
enerhiya. 


Sapilitang pagpapasuko 


Kaakibat ng RCSPO ang 
kampanyang pagpapasuko sa mga 
pinararatangang BB tagasuporta ng 
Bagong Hukbong Bayan, Pulang 
mandirigma at miyembro ng mga 
rebolusyonaryong organisasyon. 
Ginawang kalakaran ang pagpapalinis 
ng pangalan paglapag ng yunit ng 
RCSPO sa baryo. Ang mga "nagpalinis 
ng pangalan" ang ipinaparadang mga 
“sumukong NPA” sa publiko. 


Kasama si Mang Lito sa mga pilit 
pinasuko ng mga sundalo. Pinatawag 
siya sa kampo, binulyawan, sinaktan 
at magdamag na ininteroga. Matapos 
takutin, inuudyukan siyang isuko ang 
mga armas na diumano'y nakatago sa 
kanyang bahay kapalit ang P60,000 
hanggang P80,000. 


Inalok din si Mang Lito ng pabuya 
kapalit ng paglason sa mga NPA 
sakaling dumaan sa kanyang bahay. 
Matapang siyang sumagot na hindi 
niya kayang pumatay ng kapwa tao. 


Para makauwi ang mga iniinteroga, 
pinapipirma sila. sa papel mna 
nagsasabing “sumuko” sila bilang mga 
NPA o kasapi ng mga rebolusyonaryong 
organisasyon. 8 Sa ganitong modus 
pinalolobo ang bilang ng mga 


NAGOYO 
TAYO, BAPA! 
TIYAK NAPAG- 
KWARTAHAN DIN! 

surrenderee.. BPinaghahati-hatian ng 
matataas na upisyal ng AFP at TF-ELCAC 
ang insentibong pabuyang P65,000 
sa bawat napalilitaw na diumanong 
sumukong NPA. Kaya ganun na lamang 
kapursigido ang mga pasista na 
magparada ng mga pekeng “sukong 
NPA” hindi lamang para sa say-ops 
kundi para pagkitaan ng mga upisyal 
ng AFP at TF-ELCAC. Sa pahayag ng 
rehimen, aabot sa 234 ang surrenderee 
mula sa Mindoro noong 2019 habang 
58 umano ang napasuko noong 2020. 


Maduming taktika rin ng AFP-PNP 
sa pagpapasuko ang pagpapakalat 
ng mga pekeng balita tungkol sa 
mga pinaghihinalaang mga kasapi 
ng BHB upang lumikha ng isterya sa 
kanilang pamilya at pamayanan. Sa 
social media, pinalalaganap ang mga 
balitang namatay sa labanan ang ilang 
mga kasapi at kumander ng BHB na 
kabilang sa 'Order of Battle'. 


Ginagamit ng AFP-PNP ang mga 
pekeng suko sa pagpapakalat ng 
black propaganda at fake news 
sa mamamayan. Kapalit ng mga 
'benepisyo' ng E-CLIP, pinagsasalita 
sila sa mga porum upang siraan ang 
rebolusyonaryong kilusan. Ang ibang 
sumuko ay pinupwersang lumahok 
o gumiya sa mga operasyong militar. 
Imbes na tahimik na buhay, mas 
malalang panliligalig ang dinadanas 
nila dahil hahawakan sila sa leeg ng 
mga militar. 


Halimaw sa kaibuturan 


Tinaguriang “pampalambot” pero 
manipis ang makataong bihis ng RCSP. 
Maraming kwento ng paghahasik ng 
teror ng mismong yunit ng RCSP. Nag- 
iikot-ikot ang mga ito sa baryo tuwing 
gabi at basta-basta nanghahalughog 
ng bahay. Mistulan ring batas 
militar kung saan bantay-sarado ang 
komunidad para “walang makatakas” 
na residente. 


Pananakot. ng mga pasista, 
susunugin ang mga bahay at papatay 
sila ng sibilyan kung aatakehin sila 
ng NPA at may mapinsala sa kanilang 
hanay. Tanda ng papasidhing 
karahasan sa isla ang pagpatay 
kamakailan sa lider-katutubo na 
si Baduy dela Cruz sa Barangay 
Poblacion, Magsaysay, (Occidental 
Mindoro. Pinag-initan siya ng kaaway 


dahil sa kanyang papel sa paglaban 
ng mga katutubo sa mga pastuhan. 
Matagal siyang pilit na pinasusurender 
ng militar bago tuluyang pinaslang 
noong Hulyo 29. 


Bagamat natatakot sa mga militar, 
gumagawa ng paraan ang mga 
katutubo't magsasaka upang patuloy 
na maghanapbuhay at ipaglaban 
ang karapatan sa mapayapang 
pamumuhay. Noong 2020, 
organisadong lumikas ang anim na 
pamayanan. May ilang komunidad 
namang nagsama-sama't bumuo ng 
bagong pamayanan upang harapin 
ang mga nag-ooperasyong sundalo. 
Pinilit pa rin nilang balikan ang 
kanilang mga kaingin kahit na tatlo 


hanggang limang oras na ang layo ng 
mga ito. Naghahanap sila ng tiyempo 
para maiwasan ang mga nagbabantay 
na militar. 


Hindi nailingid ng maskara ng 
pakitang-taong serbisyo at 
pagkakawanggawa ang halimaw na 
pasista sa kaibuturan ng rehimeng 
Duterte. Kinamumuhian ng 
mamamayang Mindorefio ang rehimen 
at ang armadong pwersa nito. 
Marubdob ang kanilang hangarin para 
sa katarungan at hustisyang panlipunan 
na makakamit lamang sa pamamagitan 
ng pagsusulong” B8Bng 5 pambansa 
demokratikong rebolusyon. 


C BANTAY KARAPATAN ) 


Ang RCSPO sa likod ng 
mapanlinlang na Ugnayan Caravan 
n, ng 201st Brigade 


M ariing kinondena ng Apolonio Mendoza Command (AMC)-BHB Quezon 
ang tuluy-tuloy na RCSPO ng 201st Brigade ng Philippine Army sa 


tabing ng Ugnayan Caravan. 


Noong Hulyo 15, inilako mismo 
ni Bgen. Norwyn Tolentino ng 201st 
Brigade ang mga pekeng proyektong 
pangkaunlaran sa Brgy. Binahian-C, 
Lopez kung saan pinamimili niya 
ang mga residente sa pagpapatayo 
ng kalsada, iskwelahan o signal ng 
telepono. 


Ayon kay Cleo del Mundo, 
tagapagsalita ng AMC, “Walang saysay 
ang mga kalsada kung bagsak ang 
presyo ng kopra. Walang saysay ang 
mga paaralan kung walang papasok 
na mga iskuwela. Lalong walang 
pakinabang ang signal ng telepono 
para sa mga maglulukad na surang-sura 
na kay Duterte sa pag-utos sa kanilang 
kainin na lang ang kopra para maibsan 
ang gutom at kahirapan.” 


Inilantad” ng BHB-Quezon na 
winawaldas lamang ng AFP ang pondo 
ng bayan sa sunud-sunod na FMO 
at RCSPO. Malakas ang panawagan 
ng mamamayan ng Quezon na ilabas 
ang accounting sa P19-bilyong pondo 
ng National Task Force to End Local 
Communist Armed Conflict laluna sa 
kwentada ng mga gastos sa mga huwad 


na proyektong pangkaunlaran sa ilalim 
ng Barangay Development Program. 


Dagdag ni del Mundo, “Tahasang 
ginagamit ang naturang pondo bilang 
gasolina sa marahas na kampanyang 
pagpapasuko at red-tagging ng 
SOLCOM sa lalawigan.” 


Hinaharas at  nire-red-tag ni 
Tolentino ang progresibong samahan 
na Tanggol-Quezon at ang mag-asawa 
at mga lider na sina Antonio at Marilyn 
Pajalla. Sila ay mga aktibong lider 
at kasapi ng Anakpawis Partylist at 
Karapatan sa lalawigan. Pinepresyur 
sila na magpalinis ng kanilang pangalan 
at naghamon pa si Tolentino na 
ihaharap sila sa isang porum. 


Sa nagdaang mga buwan, sunud- 
sunod ang mga kaso ng sapilitang 
pagpapasuko at panggigipit sa 
mamamayang pinaghihinalaang may 
kaugnayan” sa. rebolusyonaryong 
kilusan, kabilang ang malisyosong 
pagdadawit sa mga miyembro ng ligal 
na samahan sa mga bayan ng 
Catanauan, Macalelon, Mulanay, San 
Narciso at San Francisco. 

Bakit dapat ibasura ang VFA at iba 
pang di-pantay na tratadong militar 
sa US? 


TUGGN 


NI PATNUBAY DE GUIA 


M alaon nang nakikibaka ang mamamayang Pilipino para palayasin ang imperyalismong US sa bansa. Marubdob 
na nakidigma ang mga ninunong Pilipino sa mga mananakop na Amerikano. Nang itatag ang papet na republika 
at isabatas ang mga di-pantay na kasunduang militar sa bansa, sinalubong ito ng maaalab na pakikibakang bayan. 
Noong 1991, matagumpay na naitulak ng mamamayan ang Senado na ibasura ang Military Bases Agreement 
(MBA). Nilansag at nilisan ng mga pwersang Amerikano ang mga base militar sa Pilipinas. 


Subalit tuso ang imperyalismong 
US. Iniluklok nito ang 
pinakasagadsaring tutang si Fidel 
Ramos noong 1992 at nagmaniobrang 
ibalik ang mga tropa nito sa bansa sa 
pamamagitan ng umiiral na Mutual 
Defense Treaty (MDT) ng 1951 kahit 
wala na ang baseng militar ng US sa 
bansa. Noong 1992, pinirmahan ni 
Ramos ang Access and Cross-Servicing 
Agreement (ACSA) na nagbigay- 
laya sa mga pwersang militar ng US 
na maglabas-masok sa bansa kahit 
binuwag na ang MBA. 


Mabilis. na nanumbalik ang 
presensya. ng 5 mga. sundalong 
Amerikano sa bansa nang isabatas 
noong 1999 ang Visiting Forces 
Agreement (VFA) ng sumunod na 
papet na pangulong si Joseph Estrada. 
Isinabatas. naman ng gubyernong 
Arroyo ang Mutual Logistics Support 
Agreement (MLSA) noong 2002 at ng 
gubyernong BS Aquino ang Enhanced 
Defense.” 8 Cooperation Agreement 
(EDCA) sa taong 2014. Dahil sa 
naturang di-pantay na mga kasunduang 
militar, dumami, dumalas at naging 
permanente ang presensya ng mga 
sundalong Amerikano sa bansa. Lalong 
nagbigay ito ng pahintulot at luwag sa 
mga sundalong Amerikano para sa 
kanilang lantarang panghihimasok at 
pakikialam sa umiiral na armadong 
tunggalian sa bansa at sa diumanong 
"pagtulong" nito sa papet na gubyerno 
laban sa “terorismo at marahas na 
ekstremismo.” 


Patuloy na hinahamon: ang 
mamamayang Pilipino na palayasin 
ang mga tropa ng US at ipagtanggol 
ang “pambansang soberanya ng 
bansa. Noong Hulyo 29, pinagtibay ng 
rehimeng Duterte ang VFA matapos 
ang pulong kay US Defense Secretary 
Lloyd Austin Ill. Higit lamang nitong 
pinatunayang si Duterte ay tuta ng US 


at malaking kabulastugan ang kanyang 
mga pahayag noong nakaraang taon na 
ibabasura niya ang kasunduan. 


Makatwiran ang panawagan ng 
sambayanan na ibasura ang VFA 
at iba pang di-pantay na tratadong 
militar sa US dahil niyuyurakan 
nito ang soberanya ng Pilipinas. 
Binibigyan nito ng ekstra-teritoryal na 
kapangyarihan ang imperyalismong 
US na manghimasok sa mga panloob 
na usapin ng bansa. Ginawang 
ligal ang paglabas-pasok ng mga 
pwersang militar ng US sa tabing ng 
mga “tulungan”, ehersisyong militar 
na Balikatan Exercises sa pagitan nito 
at sa AFP at iba pa. Inililihim din nito 
sa mamamayang Pilipino ang dami 
ng pwersa, layunin ng pagpasok, 
katangian ng kanilang mga operasyon 
at tagal ng pamamalagi sa bansa. 


Ang VFA at iba pang di-pantay na 
tratadong militar sa US ay nagbibigay- 
daan para malayang lapastanganin 
ng mga pwersang militar ng US 


ang karapatan ng bayan nang hindi 
napapanagot sa kanilang mga krimen. 
Hindi sakop ng reaksyunaryong batas 
ang mga pwersa ng US kaya asal-hari 
ang mga ito at nakagagawa ng mga 
karahasan sa bansa nang walang 
anumang mabigat na pananagutan. 
Inireresulta rin ng malaya at walang- 
taning na pagpasok ng mga tropa 
at sasakyang pandigma ng US ang 
pagkasira sa kalikasan ng Pilipinas. 


Ipinagkakaloob ng mga tutang 
gubyerno ang kalayaan at karangyaan 
sa mga pwersa ng US, habang 
tinatratong alipin ang mga Pilipinong 
nagtatrabaho sa loob ng mga base 
militar nito. Pinagbabawalan ding 
lumapit at pumasok ang ibang Pilipino 
sa lupaing sakop ng mga base kahit 
saklaw pa ito ng teritoryo ng Pilipinas. 
Nang itayo ang base militar ng US 
sa Ulugan Bay, Puerto Princesa City, 
Palawan, pinalayas ang mga residente 
at isinara ang buong look. 


Kailangan ng US ang mga base 
militar sa Pilipinas upang makontrol 
ang ekonomya, pulitika, militar at 
ugnayang panlabas ng bansa bilang 

Hindi sakop ng 
reaksyunaryong 
batas ang mga 
pwersa ng US kaya 
asal-hari ang mga ito 


at nakagagawa ng 
mga karahasan sa 
bansa nang walang 
anumang mabigat na 
pananagutan. 


malakolonya nito. Nang iginawad nito 
ang huwad na kalayaan sa Pilipinas, 
tiniyak ng imperyalismong US ang 
pagkakaroon ng mga base militar 
dito upang patuloy na ipataw ang 
kapangyarihan at kontrol sa bawat 
papet na rehimen. Nakatali rin dito 
ang tulong-militar at suportang pang- 
ekonomya ng US sa reaksyunaryong 
gubyerno. Dagdag pa, mahigpit at 
lubusang kontrolado ng US ang AFP. 


Ang pag-iral ng mga di-pantay na 
tratadong militar at mga base militar 
ng US sa Pilipinas ay bahagi ng patuloy 


Hatol ng TK. Tumungo ang mga progresibong organisasyon 
mula sa Timog Katagalungan sa UP Diliman, Quezon City noong 
Hulyo 26 upang lumahok sa protestang bayan sa ika-anim na 
State of the Nation Address ng rehimeng Duterte. Ipinahayag nila 
ang tunay na kalagayan ng mamamayan ng TK at kinundena ang 
pag-aabala ng rehimen sa eleksyong 2022 habang dumadaing ang 
mga nasalanta ng bagyong Fabian at pag-aalburuto ng bulkang 


Taal. 


na dominasyon ng imperyalismong 
US” sa rehiyong 7. Indo-Pasipiko. 
Estratehiko ang Pilipinas para matiyak 
ang geo-pulitikal na interes ng US at 
mapangalagaan ang hegemonya nito 
sa rehiyon. Paborable ang pagpwesto 
nito sa Pilipinas para mapigilan ang 
paglawak ng impluwensya ng China sa 
daigdig, na banta sa kapangyarihan at 
dominasyon ng US. 


Mapanganib ang mga kasunduang 
militar ng US sa Pilipinas dahil itinatali 
ng US ang bansa sa mga pakanang 
militar at geo-pulitikal na interes nito 
sa buong daigdig. Malaking papel ang 
ginagampanan ng mga base militar sa 
Pilipinas sa mga gerang agresyon ng US. 
Ginamit na pasilidad-militar ng US ang 
Pilipinas sa gitna ng gerang agresyon 
nito sa Vietnam. Ang Agent Orange 
na ginamit para sirain ang kabundukan 
ng Vietnam ay ineksperimento sa Mt. 
Makiling sa Laguna. 


Kinakaladkad ng imperyalismong 
US pati ang mga sundalong Pilipino sa 
mga gerang agresyon nito. Halimbawa 
ang “war on terror” na idineklara ng 
US laban sa Iraq noong 2003, gerang 
agresyon nito sa Vietnam noong 
dekada 1960 at ang digmaang sibil sa 
Korea noong dekada 1950. 


d a 
KILOS PROTESTA 
N F 


Panawagan sa SONA 2021: Duterte, wakasan! 


Umani ng matindi at malawak 
na pagtutol ng sambayanan ang 
pagpapanatili ng mga base militar 
ng US sa bansa. Sa nagdaang 
mga taon, binatikos at nilabanan 
ng mamamayang Pilipino 58 8ang 
tahasang pagyurak sa soberanya at 
panghihimasok ng imperyalismong 
US sa bansa. Dapat ipagpatuloy ng 
mamamayang Pilipino ang kanilang 
pakikibaka para buwagin ang mga di- 
pantay na tratadong militar sa pagitan 
ng Pilipinas at US. 


Nasa unahan ng bayan ang PKP- 
BHB-NDFP sa paggigiit ng pambansang 
kasarinlan at pagbabasura sa lahat ng 
mga di pantay na kasunduan ng 
Pilipinas sa US. Kailangang isulong ang 
pambansa-demokratikong rebolusyon 
upang palayain ang bayan mula sa 
tanikala ng pagkaalipin at sistemang 
malakolonyal at “malapyudal na 
ipinataw ng imperyalismong US. Sa 
paglaya ng bansa sa imperyalismong 
US, itatayo ang gubyernong bayan na 
magtataguyod” sa. demokratikong 
interes ng mamamayan. Itinataguyod 
din nito ang tunay na nagsasariling 
patakarang panlabas na nagsusulong 
ng pambansang soberanya, kasarinlan 
Ky teritoryal na integridad ng Pilipinas. 
K 


Huwag kalilimutan. 
protestang bayan sa UP Diliman, Quezon City ang mga 
kasamahan, kaanak at kaibigan ng mga biktima ng 
ekstrahudisyal na pamamaslang. Tangan nila ang litrato 
ng kanilang mga mahal sa buhay at istrimer na Never 
Forget Bloody Sunday habang sumisigaw ng hustisya at 


pagpapanagot sa mamamatay-taong rehimen. 
hindi dapat kalimutan ang alaala ng mga namartir sa 
pakikibaka sa pasismo at terorismo ng estado. 


Kasamang nagmartsa sa 


Anila, 

INDEKS hinggil sa West Philippine Sea, inilabas ng KARED-TK 


| nihahandog ng Kagawaran sa Edukasyon-Timog Katagulagan 
(KARED-TK) ang INDEKS: Ipaglaban ang ligal at istorikal na 
karapatan ng Pilipinas sa WPS laban sa pangangamkam ng 
imperyalistang China, isang praymer hinggil sa pakikibaka ng 
mamamayang Pilipino para sa West Philippine Sea. 


Layunin ng praymer na armasan ng batayang kaalaman 
ang mamamayan sa mga usaping nakapalibot sa WPS kabilang 
ang usapin sa kalawakan ng karagatan, soberanyong karapatan 
sa karagatan, ilang internasyunal na batas at ugnayan sa 
internasyunal na komunidad na may kinalaman sa karagatan at 
iba pang lumitaw na mga usapin sa pagtatanggol ng Pilipinas sa 
pambansang soberanya. 


Binuo ang praymer sa okasyon ng anibersaryo ng tagumpay 
ng Pilipinas na igiit sa Permanent Court of Arbitration ang 
exclusive economic zone at ang mga teritoryo nito sa WPS 
noong Hulyo 2016. Sinasagot ng praymer ang pangunahing 
katanungang: Ano ang dapat gawin ng bawat Pilipino sa 
pagtatanggol sa ating teritoryo at karagatan? Layunin din 
nitong ipakita ang kabuluhan at kahalagahan ng laban sa 
pagtatanggol sa WPS at ang kaugnayan nito sa pambansa 
demokratikong pakikibaka ng sambayanang Pilipino. 


“Sa harap ng mga nakalilito at mapanghating mga 
deklarasyon hinggil sa WPS ng kasalukuyang traydor at 
bentador ng pambansang soberanya na si Duterte, mahalagang 
pagkaisahin ang sambayanang Pilipino sa pag-unawa at 
pagtatanggol sa mga karapatan, soberanya sa usapin ng WPS at 
mailantad ang pakikipagsabwatan ng rehimen ni Duterte at 
kanyang mga alipures sa imperyalismong China habang patuloy 
na nangangayupapa sa isa pang imperyalistang among US," 
paglilinaw ng KARED-TK. 


INDEKS 


PAG-AARAL AT PAGSUSURI SA MGA PANLIPUNANG ISYU AT KALAGAYAN 


IPAGLABAN ANG LIGAL AT ISTORIKAL NA 
KARAPATAN NG PILIPINAS SA WPS LABAN SA 
PANGANGAMKAM NG IMPERYALISTANG CHINA 


Polusyon ng China sa WPS, kinondena ng mga Palaweho 


M32 na kinondena ng mga Palawefio ang pagtatambak ng 
imperyalistang China ng mga basura at dumi sa West Philippine Sea 
(WPS) nitong Hulyo. Itinatakwil din nila ang pagtatanggol at pagtatakip 
ng Malakanyang sa China sa pahayag nitong peke at luma na ang litratong 


nagpapakita ng pagdudumi ng China sa WPS. 


Noong Hulyo, nalantad 8ang 
pagtatapon ng China ng mga dumi ng 
tao sa WPS. Galit na galit ang mga 


Palawefio at inihayag ang kanilang WPs. Masahol pa, 
lamang ng mga ito na lapastanganin 
ng mga sundalo at milisyang Chinese 
ang karapatan ng mga mangingisdang 
Palawehfio sa sariling karagatan. 


karaingan sa social media. Palusot ng 
tutang administrasyon, ang nakitang 
basura ay lupang deposito ng mina at 
hindi dumi ng tao. Hindi tinanggap 
ng mga Palawefio ang baluktot na 
paliwanag ng Malakanyang. Anila, 
binubusabos ng China ang teritoryo 


ng Pilipinas. Hindi gagawa ng 


Ayon kay ”“8BLeona 
tagapagsalita. ng 5 8NDFP-Palawan, 
ang 


namomonitor ng Western Command 
(WESCOM) ang bilang 
barkong Tsino na pumapalaot sa 
hinahayaan 


ng mga 


Paragua, 


Binatikos din ng mga Palawefio 
ang kainutilan ng Philippine Navy 
na tugunan ang usapin. Hindi 


rehimeng Duterte sa polusyong dulot 
ng China sa WPS dahil ibinenta na 
nito ang soberanyong karapatan ng 
Pilipinas sa naturang karagatan.” 


Ipagpapatuloy nila ang pakikibaka 
para sa soberanyong karapatan sa 
WPS at pangangalaga sa kalikasan. Sa 
kasaysayan, tinutulan at kinondena 
ng mga Palawefo ang pagtatapon 
ng isang barko ng US Navy ng liquid 
waste, kabilang ang dumi ng tao, sa 
pantalan ng Puerto Princesa City. 


Pagtatapos ni Paragua, 
“Magkaugnay ang pakikibaka ng mga 
Palawefio. sa pangangalaga sa 
kalikasan at pagpapalayas sa mga 
dayuhang mandarambong. Dapat na 
magkaisa ang mga Palawefio na 
paigtingin ang laban upang igiit ang 
pambansang soberanya at kasarinlan 
at paalisin ang mga imperyalistang US 
at China sa lupa at karagatan hindi 
lamang ng Palawan kundi ng buong 
bansa.” 

Singilin si Parlade sa kanyang mga krimen 


sa bayan! 


agretiro na si Lt. General Antonio Parlade Jr. sa AFP 

bilang hepe ng Southern Luzon Command (SOLCOM) 
at tagapagsalita ng NTF-ELCAC subalit nananatili at hindi 
malilimutan ang kanyang madugong rekord sa kasaysayan 
at alaala ng mamamayan ng Timog Katagalugan at buong 
bansa. Kaya ang sigaw ng bayan, papanagutin ang 
sinungaling, red-tagger, troll at pasistang si Parlade! 


Notoryus si Parlade bilang numero-unong sinungaling at 
walang tigil sa kangangawa ng mga paninira sa rebolusyonaryong 
kilusan, mga progresibong pwersa, oposisyon at kritiko ng rehimen. 
Bukod sa naririndi na sa kanya ang taumbayan, kinasusuklaman 
siya sa sunud-sunod na red-tagging at pagbabanta sa buhay ng 
mga progresibo at aktibista. Ni-red tag din niya maging mga 
kinatawan ng United Nations na sina Agnes Callamard at Victoria 
Tauli-Corpuz. 


Bilang tagapagsalita ng NTF-ELCAC, higit na nagpakalat ng 
lason at mga itim na propaganda si Parlade. Isa siyang troll na 
nangungutya at nagpalaganap ng mga pekeng balita at walang 
basehang akusasyon na inuulit-ulit sa social media. 


Sa ilalim ng kanyang pamumuno sa SOLCOM, walang 
sagkang naghasik siya ng terorismo na nagresulta sa libu-libong 
kaso ng paglabag ng AFP-PNP sa karapatang tao sa TK. Tampok 
dito ang Bloody Sunday na pumaslang sa siyam na aktibista at 
iligal na nang-aresto sa anim na iba pa. Libu-libong mamamayan 
sa rehiyon ang biktima ng walang habas na pambobomba 
at atrosidad sa FMO at RCSPO. Nagpakana rin siya ng mga 
kampanyang pagpapasuko at saywar gamit ang mga bayaran at 
pekeng surrenderee. 


Napakahaba ng listahan ng mga krimen ni Parlade sa bayan. 
Kasuka-suka pa ang ambisyon nitong maging senador sa 2022. 
Matapos ang rekord nito sa AFP, dapat siyang makulong at hindi 
maluklok sa anumang posisyon sa reaksyunaryong gubyerno. 


Hindi titigil ang sambayanan sa pang-uusig kay Parlade 
hanggang makamit ang katarungan. Aabutin siya ng mahabang 
kamay ng rebolusyonaryong hustisya at magbabayad siya sa 
lahat ng kanyang inutang na dugo sa bayan. 


MGA GRUPO AT PERSONAHENG NI-REDTAG NI PARLADE 


PN 
a Ta ai i ANGEL LOCSIN 
II Di NI LIZA SOBERANO 


KARAPATAN CATRIONA GRAY 
RURAL MISSIONARIES OF TETCHI TORRES- 
THE PHILIPPINES TUPAS 


IBON FOUNDATION ANA PATRICIA 
OXFAM PHILIPPINES NON 
MAKABAYAN BLOC 


TANG MADUGONG KRIMEN NG SOLCOM SATK | 
SA ILALIM NG PAMUMUNO NI 


ANTONIO PARLADE JR. 


MGA BIKTIMA 
26 EXTRAJUDICIAL KILLING 


180 ILIGAL NA PANG-AARESTO 
AT DETENSYON 


kb PAGDUKOT 


2 RAPE 
1406 PAGBABANTA, HARASMENT 
:FOO AT INTIMIDASYON 
600 PAMIMILIT 


22 TORTYUR 


L65 SAPILITAN AT PEKENG 
PAGPAPASUKO 


MGA KASO 
9 AERIAL BOMBING 


2 STRAFING 


PAG-ATAKE AT PAGGAMIT SA 
20) MGA PAMPUBLIKONG LUGAR 
BILANG KAMPO 


20 FOOD AND OTHER 
ECONOMIC BLOCKADE 
25 SAPILITANG PAGBABAKWIT 


6 DEMOLISYON SA 
MGA KOMUNIDAD 

Sa unang anibersaryo ng pagsasabatas ng Anti-Terror Law 


(ATL) noong Hulyo 4, naglunsad ng kilos protesta ang mga militanteng 
organisasyon sa Timog Katagalugan sa pangunguna ng Bagong Alyansang 
Makabayan-Southern Tagalog (BAYAN-ST) sa Balibago, Sta. Rosa, Laguna. 
Nanawagan sila sa pambansa at internasyunal na komunidad na pahigpitin 
ang pagkakaisa at palakasin ang mga kampanya laban sa madudugong 


atake ng rehimeng Duterte. 


Hustisya ang daing ng mamamayan 
ng TK sa lahat ng mga krimen ng 
rehimeng Duterte at kabi-kabilang kaso 
ng paglabag sa karapatang tao. Tumindi 
ang pandarahas at impyunidad matapos 
iratsada ni Duterte ang ATL noong 
nakaraang taon.” 8Pinakatampok sa 
rehiyon ang naganap na Bloody Sunday 
noong Marso 7 na kumitil sa buhay ng 
siyam na aktibista at inaresto ang anim 
na iba pa. Hanggang sa kasalukuyan, 
wala pang nakakamit na katarungan 
para sa mga biktima at kanilang mga 
kaanak. 


Ayon sa  BAYAN-ST,  “Lalupang 
titindi at magtutuluy-tuloy ang mga 
atake laban sa mga progresibo sa 
rehiyon hangga't hindi napapanagot 
ang mga mastermind sa likod ng mga 
pamamaslang na sina Lt. General 


Antonio Parlade Jr., CALABARZON 
Regional Police Chief Vicente Danao at 
dating PNP Chief Debold Sinas.” 


Nakatanggap din ang BAYAN-ST 
ng impormasyon na 
maglulunsad pa ang AFP- 
PNP ng isa pang bugso 
ng singkronisadong 
operasyon sa rehiyon 
laban sa mga progresibo 
at aktibista. 


Samantala, sa ikaapat 
na buwang paggunita sa 
Bloody Sunday noong 
Hulyo” 7,  “aglunsad 
ng press conference 
ang Defend Southern 
Tagalog, bandang 9:00 
ng umaga upang ibahagi 


| KILOSPROTESA..” | 
ia Al 


P3 Unang anibersaryo ng ATL, sinalubong ng protesta 


ang mga panimulang datos mula sa 
independyenteng BB pagsasaliksik “at 
awtopsiya sa katawan ng mga biktima 
ng Bloody Sunday pati ang istatus 
ng kaso ng mga iligal na inarestong 
aktibista. Pagsapit ng 4:00 ng hapon, 
naglunsad sila ng koordinadong online 
protest. 


Pagtatapos ng BAYAN-ST, “Magkaisa 
tayo para panagutin si Duterte at ang 
AFP-PNP laban sa kanilang mga krimen 
sa bayan!” 


Barikada ng mamamayan, pinigilan ang demolisyon sa Cavite 


Binigo ng barikada ng mga 
manininda at residente ng Brgy. 
Tartaria, Silang, Cavite ang iligal na 
demolisyon sa higit 100 bahay at 
mga tindahan sa kahabaan ng Santa 
Rosa-Tagaytay Road noong Hulyo 
14. Walang ipinakitang court order 
para sa demolisyon ang 200-kataong 
demolition team na ipinadala ng 
nagpapalayas na pamilya Aguinaldo. 


Magiting na hinarap ng mga 
residente at manininda ang 100 
pribadong” goons.” ng pamilya 
Aguinaldo at 100 gwardya mula 
sa Merge Core Security Agency. 
Inilalarga ang demolisyon sa Santa 
Rosa-Tagaytay Road upang bigyang- 
daan ang proyekto ng Ayala Land Inc. 
(ALI). Planong magtayo rito ng mga 
komersyal na gusali sa kahabaan ng 
highway hanggang Tagaytay bilang 
bahagi ng CALABARZON Regional 
Development Plan (RDP) ng National 


Ang lupang ipinagtatanggol ng mga 
residente at manininda ay inaangkin 
ni Emilio “Orange” Aguinaldo IV, ang 
apo sa tuhod ng papet at taksil na 
dating pangulo na si Emilio Aguinaldo. 
Kabilang ito sa 300-ektaryang lupang 
Aguinaldo na inangkin ng pamilyang 
Aguinaldo noong 1940. Saklaw nito 
ang ilang bahagi ng Silang at Tagaytay, 
Cavite at dumudulo sa Santa Rosa- 
Tagaytay Road, kahanggan ang 7,100- 
ektaryang Hacienda Yulo sa Laguna. 


Ayon sa Samahang Magbubukid 


sa  Tartaria  (SAMATA), “Walang 
lehitimong karapatan ang mga 
Aguinaldo sa lupa dahil nakuha 


lamang nila ang mga titulo gamit ang 
mga butas sa batas. Karamihan sa 
mga residente ng lupang Aguinaldo ay 
nakatira na rito simula pa 1911.” 


Target na paunlarin pa ang Tagaytay 
bilang isa sa mga mayor na tourist spot 
sa bansa kaya't iniraratsada ang mga 


Ipinagawa ng ALI ang Cavite-Laguna 
Expressway (CALAX) na dadaan sa 
Santa Rosa-Tagaytay Road para sa mas 
mabilis na byahe tungong Tagaytay. 
Noong maagang bahagi ng 2000, 
itinayo ang mga subdivision, hotel, 
parke at iba pang negosyo ng ALI at 
Greenfield Development Corporation 
ni Lucio Tan sa Santa Rosa, Laguna 
na nagpalayas sa mga magsasaka at 
residente sa lugar. 


Nitong Hulyo 9, iligal na dinemolis 
ang 200 bahay at tindahan sa Sitio 
Cawad, Brgy. Santo Domingo, Santa 
Rosa. Pinalayas sila para maitayo 
ang proyektong “pangkaunlaran” ng 
CrownAsia, pagmamay-ari ng pamilya 
Villar. 


Nakahanda ang mga residente sa 
kahabaan ng Santa Rosa-Tagaytay 
Road na patuloy na makibaka sa harap 
ng bantang demolisyon bunsod ng 
pagraratsada ng CALABARZON RDP 


PALA Develepnieng Aumeniy proyekto at negosyo sa kahabaan ng bago matapos ang termino ni Duterte 
" hi-way ng Santa Rosa-Tagaytay Road. sa 2022. 

Libu-libong biktima ng pag-aalburuto ng bulkang Taal, 
inabandona ng gubyernong Duterte 


Pinabayaan ng gubyernong Duterte 
ang libu-libong residenteng lumikas 
bunsod ng muling pag-alburuto ng 
bulkang Taal. Tulad ng dati, kulang 
ang ayuda at mabagal ang pagtugon sa 
pangangailangan ng mga biktima. 


Matinding takot “at pangamba 
ang dulot ng sunud-sunod na lindol. 
May epekto rin sa kalusugan ang 
ibinubugang sulfur dioxide" ng bulkan 
na umaabereyds ng 22,628 tonelada 
kada araw. 


Nasa 6,027 pamilya o 21,789 
indibidwal ang naitalang nadisloka sa 
pag-aalburuto ng bulkan kung saan 
1,688 pamilya o 5,922 indibidwal ang 
nasa 26 evacuation centers. Apektado 
ng sakuna ang 145 barangay. 


Higit na lumala ang kalagayan ng 
mga biktima sa mga evacuation center 
dahil sa pananalasa ng pandemyang 
COVID-19. May mga bakwet na 


nagpositibo na sa bayrus. Hirap din 
silang magbalik-hanapbuhay dahil sa 
lockdown. 


Noong 2020, tinatayang 500,000 
residente ng Batangas at Cavite ang 
nawalan ng tirahan at kabuhayan 
habang P3.045 bilyon halaga ng 
mga produktong agrikultural ang 
nasira. Nangako si Duterte ng P29.9 
bilyon para sa rehabilitasyon ng mga 
apektadong komunidad. May mga 
residente na ipinaloob sa programang 
pabahay ngunit idinadaing nilang 
malayo ito sa kanilang pook-trabaho at 
salat sa serbisyo at utilidad. Pinapasan 
din nila ang mga buwanang bayarin sa 
gitna ng malawakang disempleyo sa 
panahon ng pandemya. 


May mga biktimang nagreklamo 
na wala silang natanggap ni isang 
kusing mula sa gubyernong Duterte. 
Nalantad pa ang kabiguan ng rehimen 


na gastusin ang natitirang P168.7 bilyon 
sa Bayanihan 1, 2 at 2021 pambansang 
badyet. Ipinapanawagan nilang ilaan 
ito sa ayuda para sa mga biktima ng 
sakuna. 


Sa halip na bigyan ng kaukulang 
pansin at ayuda ang mga biktima ng 
pagsabog bulkang Taal, nakuha pa 
ni Duterte na magbiro at sabihing, 
“takpan na lang ang bunganga ng Taal.” 


Bagama't ibinaba na sa Alert Level 2 
ang bulkang Taal sa katapusan ng 
buwan, patuloy ang panawagan ng 
mga biktima para sa ayuda at suporta. 
Iginigiit din nilang bigyan sila ng 
serbisyong medikal sa pagharap sa 
COVID-19. 


“sulfur dioxide (SO,) -- walang kulay, 
masangsang at nakakalasong kemikal na 
sumasama sa hangin 


Kabilang sa listahan ng mga 
aprubadong proyekto na inilabas 
ng Department of Energy (DoE) nito 
lamang Marso 2021 ang San Juan 
Geothermal Power Project (SJGPP) 
ng San Juan Geothermal Power Inc. 
na pag-aari ng malaking burgesya 
kumprador na Aboitiz Group of 
Companies. Saklaw ng proyekto 
ang 26,730 ektaryang lupain sa mga 
bayan ng San Juan, Rosario, Lobo, at 
Taysan. 


Hindi pa man itinatayo ang San 
Juan Geothermal Power Project 
(SIGPP), ramdam na ng mga 
mamamayan ng San Juan ang 
hagupit nito sa kanilang lupang 
panirikan at kabuhayan. 8 Mula 
noong kasagsagan ng lockdown, 
nagdagsaan din ang mga nag- 
aahente at namimili ng lupa sa 
mga kabundukang bahagi ng San 
Juan na nagbunsod na ng pagka- 
agaw ng ilang ektaryang lupang 
sakahan at kabuhayan mula sa mga 
mamamayan rito, partikular sa 


mga barangay ng Quipot, Sampiro at 
Sapangan. 


Taong 2000 pa, nagkaroon na ng 
serye ng geological at geochemical 
survey sa ilang mga interyor na baryo 
sa lugar. Taong 2015 napabalitang 
magtatayo ng geothermal power 
plant ang kumpanyang Aboitiz. 
Ipinagmamalaki pa ng Red Core 
Geothermal na ang proyektong ito 
na may 15-35 MW kapasidad ng 
lilikhaing kuryente ay angkop sa 
pagsuplay sa paparaming hotel at 
resort sa tabing-dagat ng Batangas. Sa 
kabilang banda, nagsimula na rin ng 
panahong ito ang malaganap na pang- 
aagaw ng lupa at pagpapalayas sa mga 
tenante at magsasaka sa 12 barangay 
na sinasabing tatamaan ng proyekto: 
Calubcob | at Il, Bulsa, Pulang Bato, 
Coloconto, Quipot, Sapangan, Buhay 
na Sapa, Libato, Sampiro, Talahiban | 
at Il. 


Ang planta ng geothermal ay 
kabilang sa tinaguriang renewable 


Proyektong geothermal sa Batangas, magpapalayas sa mga 
tenante at magsasaka 


source ng kuryente mula sa init sa 
ilalim ng lupa. Bagamat relatibong 
mas “mainam na - pagkukunan 
ng kuryente, kapalit naman ng 
proyektong ito ang pagkawala ng 
libu-libong ektaryang sakahan at 
panirahan ng mamamayan. Bukod 
pa rito ang epekto sa mga pananim 
ng init na ibubuga mula sa planta sa 
oras na mag-opereyt na ito. 


Sa taong 2023 tinatayang 
masimulan ang konstruksyon ng 
planta. Ang Red Core Geothermal 
at Aboitiz Group na mangunguna 
sa pagtatayo ng SJGPP, tulad ng iba 
pang itinatayong plantang 
geothermal” “sa rehiyon ay 
inaasahang popondohan ng US 
Trade Development Agency, 
habang ang kontraktor nitong 
nakabase sa California, ang Layman 
Energy Associates, ang isa sa mga 
susing magsasakatuparan ng 
proyekto. 


Mula sa Lagablab ng 
Batangan, Abril - Hunyo 2021 

BANTAY KARAPATAN 


Paglabag ng AFP-PNP sa karapatan ng mga Mindorenho, 


nagpapatuloy 


Humahaba ang listahan 
ng mga krimen ng rehimeng Duterte 
laban sa mamamayang Mindorefio 
sa huling siklo ng focused military 
operations. (FMO) at  retooled 
community support program 
operations (RCSPO) ng 203rd Brigade 
at PNP-MIMAROPA. 

Sa Barangay Monte Claro, San Jose, 
Occidental Mindoro, pinaputukan 
ng 4th IB ang tatlong residente na 
nagtatrabaho sa kanilang palayan 
noong Hulyo 19. Pinaputukan ang 
mga biktima habang tumatakbo sila 
palayo dahil sa sobrang takot sa mga 
sundalo. 


Iligal na pang-aaresto, 
interogasyon at iba pang atrosidad 
ang dinanas ng mamamayan ng 
Sablayan, Occidental Mindoro sa 
kamay ng mga elemento ng 76th IB 
pagpasok ng Hulyo. Sinunog din ng 
mga sundalo't pulis ang mga bahay sa 
Sityo Buscad, Barangay Tuban. 


Tumindi ang panghaharas sa mga 
residente matapos magkaroon ng 
engkwentro sa pagitan ng mga militar 
at isang yunit ng BHB sa nasabing 
sityo noong Hulyo 5. Apat na 
magsasaka na taga-Brgy. Tuban ang 
dinakip. Sinampahan ng gawa-gawang 
kaso sina Miguel Domingo Manguera, 
Fe Serna Marinas, Sherlito Casidsid 
at Allen Delafuente sa Regional Trial 
Court sa San Jose, Occidental Mindoro 
dahil diumano sa paglabag sa Anti- 
Terror Law. 


Tinambangan at pinatay ng mga 
di-nakaunipormeng elemento ng 


203rd Brigade ang lider katutubo 
na si Salvador “Baduy” dela Cruz 
sa Sityo Cawit, Brgy. Poblacion, 
Magsaysay, Occidental. 8 Mindoro 
noong Hulyo 29. Hinarang ng mga 
pinaghihinalaang sundalo ang motor 
ng biktima at kanyang kasama. 
Matapos kumpirmahin ng mga lalaki 
ang pagkatao ng biktima, pinatakbo 
ang kanyang kasama at tsaka siya 
pinagbabaril. Tinadtad ng bala ang 
kanyang katawan gamit ang armalayt. 


Samantala, binugbog naman ang 
isang Mangyan sa Sityo Lawaan, 
Barangay Lisap, Bongabong, Oriental 


Mindoro sa kasagsagan ng FMO ng 4th 
IB noong Hunyo 25. Sinikmuraan ang 
biktima dahil hindi niya masagot ang 
tanong ng mga sundalo na “Nasaan 
ang mga NPA?” Papunta siya sa 
kaingin nang harangin ng mga pasista. 


Iligal ding kinakampuhan ng mga 
yunit sa RCSP ng 203rd Brigade ang 
mga pampublikong eskwelahan sa 
mga barangay ng Conrazon, Malu at 
Rosacara sa Bansud, Oriental Mindoro. 
Laking-platun na tropa ng mga pasista 
ang humihimpil dito mula Pebrero 
2021 hanggang kasalukuyan. 


KULTURA 


Ngang 


Terorismo ng Estado 


Adaptasyon mula sa awit na “Ika'y Mahal pa rin” 


Kailangan ba na mandahas sa aming 
bukid 

Bukas kaya'y putok na naman ang 
maririnig 

Hindi pa ba sapat ang bawat nyong 
operasyon 

Na dulot ay teror, takot, at hinagpis 


Sadyang walang katapusan ang inyong 
karahasan 

Na inihahasik sa kanayunan at 
kalunsuran 

Patuloy ang red-tagging sa mga 
progresibo 

O alang-alang sa kapangyarihang 
matatamo 


KORO: 

Bomba, kanyon, drone, mortar at 
istraping 

Winasak nang lahat sa buhay namin 
Sa lahat ng 'to kayo'y pagbabayarin 
Pasista'y pabagsakin 

Pagpatay, pagdukot at pagbabanta 
Ng estado sa lider, aktibista't masa 
Hindi na dapat pa itong hayaan 
Digmang bayan ang sa terorismo'y 
magwawakas 


Wala na ngang puso ang diktador na 
pangulo 

Walang pakialam sa taumbayan ang 
estado 

Panunupil ang hatid ng mga 
reaksyunaryo 

Sa amin ang lahat ng ito ay terorismo 


Sadyang walang katapusan ang inyong 
karahasan 

Na inihahasik sa kanayunan at 
kalunsuran 

Patuloy ang red-tagging sa mga 
progresibo 

O alang-alang sa kapangyarihang 
matatamo 


Ulitin ang KORO 


Bomba, kanyon, drone, mortar at 
istraping 

Winasak nang lahat sa buhay namin 
Sa lahat ng “to kayo'y pagbabayarin 
Pasista'y pabagsakin 


Pagpatay, pagdukot at pagbabanta 
Ng estado sa lider, aktibista't masa 
Hindi na dapat pa itong hayaan 
Terorismo'y wakasan 


Bomba, kanyon, drone, mortar at 
istraping 

Winasak nang lahat sa buhay namin 
Sa lahat ng “to kayo'y pagbabayarin 
Pasista'y pabagsakin 


Pagpatay, pagdukot at pagbabanta 
Ng estado sa lider, aktibista't masa 
Hindi na dapat pa itong hayaan 
Digmang bayan ang sa terorismo'y 
magwawakas 


Si Digong pabagsakin... 

